༄༅། །འོད་དཔག་མེད་ལ་བརྟེན་པའི་འཕོ་ཁྲིད་ཀྱི་བརྗེད་བྱང་
བདེ་གཤེགས་འཛུམ་པའི་འོད་ཟེར་
ཞེས་བྱ་བ་བཞུགས་སོ། །
ན་མོ་གུ་རུ་བུདྡྷ་ཀི་ར་ཎཱནྟཱ་ཡ། སྐུ་མཐོང་བས་མི་ལྡོག་ས་ལ་འགོད། །གསུང་ཐོས་
པས་སྲིད་ཞིའི་རྒུད་པ་འཕྲོག །ཐུགས་དྲན་པས་མཆོག་ཐུན་དངོས་གྲུབ་སྟེར། །ཕ་བདེ་
ལྡན་མགོན་དེའི་ཞལ་གདམས་འགོད། །མགོན་པོ་འོད་དཔག་མེད་ལ་བརྟེན་པའི་འཕོ་
བ་དཔའ་བོ་གཡུལ་འཇུག་མར་གྲགས་པའི་ཁྲིད་ལ། ད་ལྟ་དལ་འབྱོར་གྱི་རྟེན་ཐོབ་ཡོད་
པའི་སྐབས་འདིར་ཚེ་ཕྱི་མ་ཕན་ཆད་ཀྱི་དོན་སྒྲུབ་ཐུབ་པ་ཞིག་བྱུང་ན་མིར་སྐྱེས་པའི་
དོན་གོ་བྱུང་བ་རེད། ཚེ་འདིའི་བྱ་བ་ཙམ་མ་གཏོགས་ཕྱི་མའི་དོན་གང་ཡང་སྒྲུབ་མ་
ནུས་ན་མི་དང་དུད་འགྲོར་སྐྱེས་པ་ཁྱད་མ་བྱུང་བ་རེད། བཀའ་གདམས་གོང་མ་རྣམས་
ཀྱི་ད་རེས་ཕྱུགས་དང་བྱེ་བྲག་འབྱེད་པའི་དུས་ཡིན། ཞེས་གསུངས་པའི་ནག་ཕྱུགས་ནི་
དུད་འགྲོའི་མིང་དང་། བྱེ་བྲག་ཕྱེད་པ་ནི་ཁྱད་པར་འབྱེད་པའི་དོན་ཡིན་པས་རྟེན་
འདིར་སངས་རྒྱས་ཀྱི་གོ་འཕང་ཚེ་གཅིག་ལ་ཐོབ་རྒྱུ་ཞིག་བྱུང་ན་གསང་སྔགས་རྡོ་རྗེ་
ཐེག་པ་དང་མཇལ་བའི་དོན་པོ་ཡིན་ཀྱང་གདུལ་བྱ་རིན་པོ་ཆེ་ལྟ་བུའི་གང་ཟག་གི་བྱ་
བ་ཡིན་པས་ཤིན་ཏུ་དཀའ། དེ་ལས་གཞན་ཐེག་པ་ཆེ་ཆུང་གི་གོ་འཕང་ཐོབ་དགོས་པ་
མང་ཡང་མ་མཐའ་སྐྱེ་བ་ཕྱི་མ་ཕན་ཆད་ངན་འགྲོར་སྐྱེ་མ་དགོས་པར་དལ་འབྱོར་གྱི་
413

ཨང་ཀ་མ་འཁྲུགས་པ་ཞིག་འོང་བ་ལ་ཐེ་ཚོམ་མེད་པའི་གདེངས་རྙེད་པ་བྱུང་ན་
ལུས་ཐོབ་པའི་དགོས་པ་གྲུབ་པ་རེད། དལ་འབྱོར་གྱི་ཨང་ཀ་མ་འཁྲུགས་པ་བྱང་ཆུབ་
ཀྱི་སེམས་ཀྱི་སྟེང་ནས་འོང་རྒྱུ་ཡོད་པ། བདེ་ནས་བདེ་བར་འགྲོ་བ་ལ། །སེམས་ཤེས་སུ་
ཞིག་སྒྱིད་ལུག་འགྱུར། །ཞེས་པའི་དགོངས་པ་རེད། ངེས་འབྱུང་གི་བསམ་པའི་སྒོ་ནས་
དལ་འབྱོར་གྱི་ཨང་ཀ་མ་འཁྲུགས་པ་འབྱུང་བ། སངས་རྒྱས་ཀྱི་དུས་ཀྱི་དགེ་སློང་ཚོའི་
རྟོགས་བརྗོད་དུ། མཐོ་རིས་ནི་དར་གྱིས་ཆོད་པ་ཙམ། ཐར་བ་ནི་ཡོལ་བས་བསྒྲིབ་པ་
ཙམ། ཞེས་གསུངས་པ་ལྟ་བུ་ཡིན། སྐྱབས་འགྲོའི་སྒོ་ནས་དལ་འབྱོར་ཀྱི་ཨང་ཀ་མ་
འཁྲུགས་པ་འོང་ཐབས་ཡོད་པ་ལམ་རིམ་ཆེན་མོའི་དགོངས་པ་ཡིན་ཞེས་གུང་ཐང་
འཇམ་པའི་དབྱངས་ཀྱིས་གསུངས། དེ་ཡང་ལམ་རིམ་དུ་མདོ་དྲངས་པར། དད་པས་མི་
ཁོམ་སྤོང་བར་འགྱུར། །ཞེས་དང་། ལྷའི་བུ་ཞིག་འཆི་ལྟས་ཀྱིས་ཟིན་ནས། ལྷ་རྣམས་
ཀྱིས་གནས་སྐབས་གསུམ་རིག་པས་སྐྱེ་བ་རྗེས་མར་ཕག་ཏུ་སྐྱེ་བར་ཤེས། ལྷའི་གནས་
ལུས་ལོངས་སྤྱོད་ཐམས་ཅད་དོར་ནས་དེར་སྐྱེ་བའི་མྱ་ངན་གྱིས་ནོན་པའི་རྒྱུ་མཚན་
ལྷའི་དབང་བོ་བརྒྱ་བྱིན་གྱིས་སངས་རྒྱས་བཅོམ་ལྡན་འདས་ལ་ཞུས་པས། བཅོམ་ལྡན་
འདས་ཀྱིས་སྐྱབས་འགྲོ་གྱིས་ཤིག་གསུངས་པ་བཞིན་ལྷའི་བུས་སྐྱབས་འགྲོ་བྱས་པས་
ཕག་ཏུ་སྐྱེ་བའི་སྡིག་པ་དག་ནས་སླར་ཡང་སུམ་ཅུ་རྩ་གསུམ་དུ་སྐྱེས་པའི་ལོ་རྒྱུས་
གསུངས་པ་ལྟ་བུ་ཡིན་པས་སྙིང་ཐག་པ་ནས་དཀོན་མཆོག་གསུམ་དང་བྱང་ཆུབ་མ་
ཐོབ་ཀྱི་བར་དུ་མི་འབྲལ་བའི་འདུན་པ་ཤུགས་དྲག་པོ་དང་། སྨོན་ལམ་ཤུགས་དྲག་
པོས་སྐྱབས་འགྲོ་ནན་ཏན་བྱས་ན་དལ་འབྱོར་གྱི་ཨང་ཀ་མ་འཁྲུགས་པ་ངེས་པར་འོང་
བས་མི་ལུས་ཐོབ་པའི་དོན་པོ་དེ་ལྟ་བུ་རེ་ཡོང་དགོས་རྒྱུ་རེད། སྤྱིར་དལ་འབྱོར་གྱི་རྟེན་
ཐོབ་དུས་འདིར་ཐར་བའི་ལམ་སྣ་ཟིན་པ་ཞིག་དོན་དུ་གཉེར་དགོས། གལ་ཏེ་ལམ་སྣ་མ་
ཟིན་པར་འཆི་དགོས་པ་བྱུང་ན་འཕོ་བའི་གདམས་ངག་ལ་བརྟེན་ནས་སྐྱེ་གནས་ཁྱད་
414

པར་ཅན་དུ་སྐྱེས་ཏེ་སླར་ཡང་ལམ་ལ་སློབ་པ་དང་སྦྱངས་ཐུབ་པའི་སྐལ་ལྡན་ཞིག་བྱེད་
དགོས། འཕོ་བ་ཡང་སྒྲ་དྲང་ཐད་དུ་བྱས་ན་རྫོགས་རིམ་པའི་ཉམས་ལེན་ཡིན་མོད། འོན་
ཀྱང་སོ་སོ་སྐྱེ་བོ་ལས་དང་བོ་པས་རིམ་གཉིས་གོ་རིམ་ཇི་ལྟ་བ་བཞིན་ཉམས་སུ་ལེན་མ་
ནུས་ཀྱང་ཐོད་རྒལ་བྱས་ནས་རླུང་དང་གཏུམ་མོ་ཅུང་ཟད་རེ་བསྒོམ་སྟེ་ཉམས་འོག་
ཆུད་ལྟ་རྒྱུ་ཡིན་ན་དྲོད་སྐྱེས་ནས་གྲང་བའི་སྡུག་བསྔལ་གྱིས་མི་གནོན་པ་དང་། ཉེ་
འཁོར་གྱི་ཁ་བ་ཞུ་བ་ལྟ་བུ་རེ་འབྱུང་སྲིད་ཀྱང་རྫོགས་རིམ་གྱི་གཏུམ་མོ་དངོས་མིན། རླུང་
ཅུང་ཟད་རེ་བསྒོམ་པས་མ་མཐའ་ཕུང་བོ་ཇེ་ཡང་དང་། ནམ་མཁའ་ལ་ཕྲན་ཚེགས་རེ་
དཔག་ཐུབ་པ་ལྟ་བུ་ཡོད་ཀྱང་བྱང་ཆུབ་ཀྱི་སེམས་དང་ལྟ་བས་མ་ཟིན་ན་བྱ་འཕུར་བ་
དང་ཁྱད་མེད་ཀྱང་དེང་སང་ཡོན་ཏན་ཕྲན་ཚེགས་ལ་འུར་ཞོག་ཆེ། གདམས་ངག་ལ་
སྦྱངས་ན་རང་རང་གི་ཚོད་ཀྱི་འབྲས་བུ་འབྱུང་བ་ཆོས་ཉིད་ཡིན་པས་ཉམས་རྟོགས་
དངོས་ཤིན་ཏུ་དཀའ། དེ་བཞིན་དུ་འཕོ་བའང་སྒྲ་དྲང་ཐད་བྱས་ན་རྫོགས་རིམ་གྱི་རླུང་
དབུ་མར་ཞུགས་གནས་ཐིམ་གསུམ་བྱས་པ་ཞིག་གིས་རླུང་སྟོབས་ཀྱིས་འཕོས་ན་
མཆོག་ཡིན་ཀྱང་དེ་ལའང་རབ་འབྲིང་མང་། ད་ལྟ་རང་རེས་འདུན་སྟོབས་དང་རླུང་
སྟོབས་གཉིས་ལས་འདུན་སྟོབས་ཀྱིས་སྦྱངས་དགོས། འཕོ་བའི་ཁུངས་བླ་མེད་ནས་
འབྱུང་ཡང་འོད་དཔག་མེད་དང་བྱམས་པ་སོགས་བྱ་རྒྱུད་ཀྱི་ལྷ་ལ་མན་ངག་གིས་སྦྱར་
བ་ཡིན་ཞེས་སྐྱབས་མགོན་རྡོ་རྗེ་འཆང་གིས་གསུངས། འོད་དཔག་མེད་ཀྱི་འཕོ་བ་
སྤྱིར་གྲགས་ཆེ། དེའི་ནང་ནས་རྗེའི་གསང་རྣམ་ལས། བདེ་བ་ཅན་དུ་སྐྱེ་བའི་སྨོན་
ལམ་དང་། །ཞེས་སོགས་ལྟར་རྗེ་བདག་ཉིད་ཆེན་པོས་བདེ་བ་ཅན་གྱི་སྨོན་ལམ་མཛད་
རྒྱུ་དེ་ཚོ་རྗེ་བཙུན་འཇམ་པའི་དབྱངས་ཀྱིས་བཀའ་སྩལ་ནས་གནང་བ་ཡིན་པས་དགེ་
ལུགས་པ་ལ་བདེ་བ་ཅན་གྱི་ཞིང་འདིར་སྨོན་ལམ་བཏབ་ན་འབྲེལ་ཆེ་བ་དང་། དགོན་
པ་འདིར་ཀུན་མཁྱེན་འཇམ་དབྱངས་བཞད་པ་དག་ཞིང་དུ་ཕེབས་ཁར་སློབ་མ་རྣམས་
415

ཀྱིས་ཁོང་ཚོས་སྨོན་ལམ་གང་དུ་འདེབས་ཞུས་པས། སྤྱིར་སངས་རྒྱས་ཀྱི་ཞིང་ཐམས་
ནས་འདོན་རྒྱུའི་སྲོལ་ཚུགས་པ་ཡིན། དེའི་སྟོབས་ཀྱིས་དགའ་ལྡན་དང་བདེ་བ་ཅན་
གཉིས་ང་རང་ཚོས་སྨོན་ལམ་འདེབས་སའི་གཙོ་བོ་རེད། བྱམས་པའི་འཕོ་བ་སྦྱངས་
ཅད་དང་། ཁྱད་པར་བདེ་བ་ཅན་དུ་སྨོན་ལམ་ཐོབ། འདུ་ཁང་དུ་ཞིང་བཀོད་ཀྱང་
བཞེངས་ཡོད་གསུངས་པ་ལྟར་དེ་མ་ཡིག་བྱས་ནས་བཞེངས་པ་ལ་འདུ་ཁང་ཞིང་བཀོད་
དང་གྲྭ་མང་ཞིང་བཀོད། རྗེ་རང་གིས་མ་ཡུམ་ལ་གནང་བ་ལ་མ་ཡུམ་ཞིང་བཀོད་ཟེར།
ཡང་སྐྱེས་བུ་དམ་པ་ཐམས་ཅད་ཀྱིས་ང་རང་ཚོ་བྱམས་ཆོས་ལ་སློབ་གཉེར་བྱས་པས་
བྱམས་མགོན་དང་འབྲེལ་ཆེ་བ་དང་། མ་འོངས་པ་ན་བྱམས་མགོན་གྱི་འཁོར་ཏུ་སྐྱེ་
བའི་རྟེན་འབྲེལ་ཆེ་གསུངས་པས་སྐྱབས་མགོན་རྡོ་རྗེ་འཆང་ནས་བྱམས་སྐུ་མཐོང་བ་
དོན་ལྡན་བཞེངས་ནས་བྱམས་སྨོན་གྱི་ནང་དུ་བྱམས་པའི་དམ་བཅའི་གཟུངས་བཅུག་
ཐུབ་ན་རབ། འཕོ་བ་བྱས་ནས་འདོན་མ་ནུས་ཀྱང་དགའ་ལྡན་ལྷ་བརྒྱ་མ་དང་འབྲེལ་
བའམ། མིན་ཀྱང་རྗེ་རིན་པོ་ཆེ་སྙིང་དབུས་སུ་བཞུགས་པ་ལ་དམིགས་བརྩེ་མའི་སྒོ་
ནས་གསོལ་བ་བཏབ་པའི་མཐར་སྤྱི་གཙུག་ནས་དགའ་ལྡན་གྱི་བྱམས་པའི་ཐུགས་ཀའི་
བར་དུ་སྤྲིན་དཀར་བོའི་ཐག་པ་བར་མ་ཆད་པར་ཡོད་པ་གསལ་བཏབ་ནས་བྱམས་པའི་
དམ་བཅའི་གཟུངས་ཚར་ཅི་ཐུབ་ཉིན་རེ་བཞིན་བཟླས། འཆི་བའི་དུས་རང་སེམས་
དང་དབྱེར་མེད་པའི་རྗེ་བླ་མ་དེ་སྤྱི་གཙུག་ནས་ཐོན་ཏེ་འོད་དཀར་བོའི་ལམ་ནས་
དགའ་ལྡན་དུ་འཕོས་པའི་དམིགས་པ་བསྐྱངས་ན་ཟུར་དུ་འཕོ་བ་མ་བྱས་ཀྱང་དགའ་
ལྡན་ལྷ་བརྒྱ་མར་བརྟེན་པའི་འཕོ་བའི་གོ་ཆོད་ཅིང་རྡོག་བདེ་བ་འཕོ་བའི་འཕྲུལ་ཞིག་
ཡིན་པས་སྐབས་སུ་མ་བབས་ཀྱང་ཞུས་པ་ཡིན། བདེ་བ་ཅན་གྱི་འཕོ་བ་བདུན་ཕྲག་
གཅིག་ལྟ་བུར་རྟགས་ཐོན་གྱི་བར་ཐུན་བཞིར་བཅད་ནས་སྦྱང་རྒྱུ་ཡིན་ན། ཕྱི་མཚམས་
ནང་མཚམས་གཅོད་ཚུལ་མཚམས་ཐོ་སློང་ཚུལ་སོགས་ཐམས་ཅད་འདྲ། གནས་ཁང་
416

བྱི་དོར་བྱས། འོད་དཔག་མེད་ཀྱི་སྐུ་བྲིས་འབུར་ཅི་རིགས་སམ། ཞིང་བཀོད་སོགས་
བཤམས། སྐུ་གསུང་ཐུགས་རྟེན་བཀྲམ་པ་དང་སྡོད་གནས་སངས་རྒྱས་ཀྱི་ཞིང་དང་།
སངས་རྒྱས་དངོས་སུ་བཞུགས་པར་མོས་པ་སྦྱོང་བའི་ཆེད་ཡིན་ཏེ་མཆོག་གསུམ་
བཞུགས་པའི་རྟེན་ཡིན་པས་རྟེན་གསུམ་ཟེར། ལྷག་པར་ཞིང་བཀོད་བཀྲམ་པ་རང་བདེ་
བ་ཅན་གྱི་ཞིང་དུ་གནས་པའི་འདུན་པ་སྦྱོང་བ་དང་། ཞིང་གི་བཀོད་པ་ཡིད་ངོར་
འཆར་བའི་ཆེད་ཡིན། སྟབས་བདེ་ན་ནུབ་ཕྱོགས་སུ་རྟེན་བཀྲམ་ནས་རང་ཁ་ནུབ་ཏུ་
བལྟས་ཏེ་འཁོད། མིན་ཀྱང་སྟབས་གང་བདེར་བཀྲམ་ནས་རང་གང་དུ་ཁ་བལྟ་བའི་
ཕྱོགས་དེར་འོད་དཔག་མེད་ཀྱི་ཞིང་ཁམས་རྟེན་དང་བརྟེན་པར་བཅས་པ་མིག་གིས་
མཐོང་བཞིན་པ་དང་། ཆོས་ལྷང་ལྷང་གསུང་བ་རྣ་བས་ཐོས་བཞིན་པ་ལྟ་བུ་གསལ་
བཏབ། ཡང་ནུབ་ཕྱོགས་ཐག་རིང་བོ་ན་བདེ་བ་ཅན་གྱི་ཞིང་མཐོང་བ་དང་། རང་སྡོད་
གནས་བདེ་བ་ཅན་དུ་ལྟ་བ་གཉིས་འགལ་སྙམ་རྒྱུ་མིན། སྔགས་ལྟར་ན་སྣོད་ཐམས་ཅད་
གཞལ་ཡས་ཁང་དང་། བཅུད་ཐམས་ཅད་ལྷའི་རྣམ་རོལ་དུ་ལྟ་བ་དང་། མདོ་ལྟར་ན།
རྡུལ་གཅིག་སྟེང་ན་རྡུལ་སྙེད་སངས་རྒྱས་རྣམས། །ཞེས་སོགས་གསུངས་པ་ལྟར་དྲན་
དགོས་ཤིང་། ཐ་ན་རྒྱ་གར་རྡོ་རྗེ་གདན་དང་། ཙ་རི་ལྟ་བུའི་ཞིང་གི་བཀོད་པ་ཡིད་ལ་
བཀྲམ་ནས་དགེ་སྦྱོར་བསྐྱངས་ན་གནས་དེར་དགེ་སྦྱོར་བསྐྱངས་པ་དང་ཁྱད་མེད་པའི་
བྱིན་རླབས་འབྱུང་བར་གསུངས་པས་ཀྱང་ཤེས། རང་རེ་རྒྱ་དང་ཁད་ཉེ་བས་ཁང་བའི་
ངོས་ལ་རི་མོ་སྣ་ཚོགས་བྲི་བར་རྣམ་རྟོག་ཟ་བར་འདུག དགེ་ཚུལ་སློང་གིས་གནས་
ཁང་དུ་རི་མོ་བྲི་ཚུལ་སངས་རྒྱས་ཀྱིས་གསུང་བཀོད་གནང་པ་འདུལ་བ་མདོ་རྩར་ཡོད།
མཆོད་པ་མེ་ཏོག་གཙོ་བོར་བྱས་ནས་གང་རྒྱས་རྒྱས་བཤམས། སྟན་བདེ་བར་ཚུལ་དང་
མཐུན་པའི་སྤྱོད་ལམ་གྱིས་འཁོད་ནས་རླུང་རོ་དགུ་ཕྲུག་གཞན་ནས་འབྱུང་བ་ལྟར་བྱ།
དེ་ནས་ཐོག་མར་སྐྱབས་འགྲོ་བྱེད་དགོས་པས། རང་གི་མདུན་གྱི་ནམ་མཁར་དག་པའི་
417

ཞིང་གི་བཀོད་པ་ཡོངས་སུ་རྫོགས་པའི་དབུས་སུ་ཡིད་དུ་འོང་བའི་ཆུ་མཚོ། དེའི་དབུས་
སུ་པདྨའི་སྡོང་བོ་ཡལ་ག་ལོ་འདབ་རྒྱས་པའི་རྩེ་མོར་པདྨ་འདབ་བཞིའི་ལྟེ་བར་ངོ་བོ་
རང་གི་དྲིན་ཅན་རྩ་བའི་བླ་མ་ཡིན་པ་ལ་རྣམ་པ་མགོན་པོ་འོད་དཔག་མེད་ཞལ་ཚུར་
གཟིགས་པ། མཐའ་སྐོར་དུ་འཕོ་ཁྲིད་བརྒྱུད་པའི་བླ་མ་དང་། གཞན་ཡང་དངོས་བརྒྱུད་
ཀྱི་བླ་མས་སྐོར་བཞུགས་པ། ངོ་བོ་རྩ་བའི་བླ་མར་བསམ་པ་སྐྱབས་གནས་ཀུན་འདུས་
སུ་སྒོམ་ཚུལ་ཡིན། དེ་ཡང་སངས་མ་རྒྱས་པར་ཆོས་ཉིད་ལ་མཉམ་པར་བཞག་བཞིན་དུ་
གཞན་དོན་འབད་མེད་ལྷུན་གྲུབ་མི་འོང་། སངས་རྒྱས་ནས་ཆོས་ཉིད་ལ་མཉམ་པར་
བཞག་པ་ལས་ལྡང་རྒྱུ་དང་། མཉམ་བཞག་ལས་གཡོ་བ་མེད་པས་དེ་བཞིན་ཉིད་ལ་སླར་
མི་ལྡང་བའི་ཚུལ་གྱིས་མཉམ་པར་བཞག་པ་ཞེས་གསུངས། ཉན་རང་དགྲ་བཅོམ་
སོགས་རང་གི་ཡིད་ངོར་སེམས་དེ་བཞིན་ཉིད་ལ་འདྲེས་པ་ལྟ་བུར་འཆར་བས་རང་གི་
བསམ་ངོར་དེ་བཞིན་ཉིད་ལ་སླར་མི་ལྡང་བའི་ཚུལ་གྱིས་མཉམ་པར་བཞག་ཀྱང་
མཉམ་གཞག་དེ་ལས་མ་ལངས་པའི་ཐབས་མེད་པས་དེ་བཞིན་ཉིད་ལ་སླར་མི་ལྡང་
བའི་ཚུལ་གྱིས་སྙོམས་པར་ཞུགས་པ་མིན། སངས་རྒྱས་ཀྱི་ཐུགས་རྣམ་མཁྱེན་གྱི་ཆོས་
ཉིད་དང་དབྱེར་མེད་དུ་འདྲེས་ཏེ་ཡུལ་སྟོང་ཉིད་ལས་ལོགས་སུ་ཡུལ་ཅན་ཡེ་ཤེས་
འབྱེད་རྒྱུ་མེད། །ཡུལ་ཅན་ཡེ་ཤེས་ལས་ལོགས་སུ་ཡུལ་སྟོང་ཉིད་འབྱེད་རྒྱུ་མེད་པས་
ཐུགས་རང་སྟེང་གི་ཆོས་ཉིད་དང་དབྱེར་མེད་དུ་ཞུགས། ཆོས་ཐམས་ཅད་ཀྱི་ཆོས་ཉིད་
དང་རང་སེམས་ཀྱི་ཆོས་ཉིད་ངོ་བོ་དབྱེར་མེད་ཡིན་པས། གཅིག་གི་ལྟ་བོ་གང་ཡིན་པ། །
ནས། དེ་ནི་ཀུན་གྱི་སྟོང་ཉིད་ཡིན། །ཞེས་གསུངས། ཆོས་ཐམས་ཅད་ཀྱི་དོན་དམ་དང་
ཀུན་རྫོབ་པའི་ཆོས་ཉིད་ངོ་བོ་གཅིག་ལ་ལྡོག་པ་ཐ་དད་ཡིན་པའི། སྒྲིབ་མེད་ལྷན་སྐྱེས་
དགའ་བས་རོལ་བ་དང་། ཞེས་སོགས་ལྟར་བརྟན་གཡོ་ཀུན་ཁྱབ་ཡོང་ལུགས་དང་། རྡུལ་
གཅིག་ལའང་རྡུལ་སྙེད་ཀྱི་སངས་རྒྱས་བཞུགས་ཀྱང་ཕན་ཚུན་གོ་མི་འགོག་པའི་ཟུང་
418

འཇུག་གི་སྐུའི་ཡོན་ཏན་དེ་ལྟར་ཡིན་ནོ། །པདྨའི་འདབ་མ་བཞི་ལ་སངས་རྒྱས་དཀོན་
མཆོག་ལ་ཆ་གཉིས་སུ་ཕྱེ་ན་ཤར་དུ་སངས་རྒྱས། ལྷོར་ཡི་དམ། ནུབ་ཏུ་ཆོས། བྱང་དུ་
དགེ་འདུན་དང་། དགེ་འདུན་དཀོན་མཆོག་ལ་ཆ་གཉིས་བྱེད་ན། ཤར་དུ་ལོངས་སྤྲུལ་
གྱི་སངས་རྒྱས་དང་ཡི་དམ། ལྷོར་ཆོས། ནུབ་ཏུ་བྱང་སེམས་ཉན་རང་། བྱང་དུ་མཁའ་
འགྲོ་ཆོས་སྲུང་བཀོད་ནས་བདེ་ལམ་སོགས་ལྟར་རམ། ཡོངས་གྲགས་ཀྱི་ཕྱོགས་བཅུ་
དུས་གསུམ། ཞེས་སོགས་བསམ། སངས་རྒྱས་ཆོས་ཚོགས་མ་ལྟ་བུ་བདུད་རྩི་འབེབས་
སྦྱངས་དང་རྒྱས་བསྡུས་གང་བྱེད་རང་རང་གི་བློ་དང་བསྟུན། མཐར་ཚོགས་ཞིང་རང་
ལ་བསྟིམ་པའམ། ཚོགས་ཞིང་མ་བསྡུས་པར་བཞག་ནས་དེ་ལ་འཕོ་བ་སྦྱངས་རྒྱུའི་
གསུང་བཤད་ཀྱང་འཕོ་ཁྲིད་གཞན་དུ་ཡོད་། འདིར་པཎ་ཆེན་བློ་བཟང་ཆོས་རྒྱན་གྱི་
དཔའ་བོ་གཡུལ་འཇུག་མའི་ཁྲིད་ཡིན་པས་དེ་ལ་འང་འོད་དཔག་མེད་མདུན་དང་། སྤྱི་
བོར་གསལ་བཏབ་སྟེ་དེ་ལ་བརྟེན་ནས་འཕོ་བ་སྦྱོང་བའི་འདོན་ཆ་མི་འདྲ་བ་གཉིས་
དང་། གཉི་ག་བསྲེས་ནས་གཅིག་ཏུ་བྱས་ཏེ་འདོན་ཚུལ་དང་གསུམ་ཡོད། ཕྱི་མའི་
དབང་དུ་བྱས་ན་འདོན་ཆ་སྐྱབས་མགོན་རྡོ་རྗེས་འཆང་གིས་ཚིགས་ལྷུག་ཏུ་མཛད་
པའམ། དཔའ་བོ་གཡུལ་འཇུག་མ་རང་གི་ཚིག་རིས་ལྟར་བྱས་ཀྱང་ཆོག་པས། རང་གི་
སྤྱི་བོར་པདྨ། དེའི་ལྟེ་བར་ཟླ་བའི་གདན་ལ་ངོ་བོ་རང་གི་དྲིན་ཅན་རྩ་བའི་བླ་མ་ཐམས་
ཅད་རྒྱུན་པར་སྐུའི་རྣམ་པ་སྣ་ཚོགས་སུ་བསྟན་ཀྱང་ད་རེས་རང་ཉིད་རྗེས་སུ་འཛིན་
པའི་ཕྱིར་འོད་དཔག་མེད་ཀྱི་རྣམ་པར་བཞུགས་པ། དེའང་སྐུ་མདོག་དམར་བོ་ཞལ་
གཅིག་ཕྱག་གཉིས་མཉམ་བཞག་གི་ཕྱག་རྒྱའི་སྟེང་ན་བདུད་རྩིས་བཀང་བའི་ལྷུང་
བཟེད་བསྣམས་པ། སྐུ་ལ་ཆོས་གོས་ངུར་སྨྲིག་གི་མདོག་ཅན་གསུམ་མཛེས་པར་གསོལ་
བ། མཚན་དཔེས་བརྒྱན་པའི་དྭངས་གསལ་འོད་ཀྱི་རང་བཞིན་ཅན། དེའི་གནས་
གསུམ་དུ་ཡི་གེ་གསུམ་བཀོད། ཐུགས་ཀའི་ཧཱུཾ་ལས་འོད་ཟེར་འཕྲོས་མ་ཐག་ཤར་གྱི་རི་
419

བོའི་རྩེ་ནས་ཉི་མ་ཤར་བ་དང་འཛམ་གླིང་ཐམས་ཅད་འོད་ཀྱིས་ཁེབས་འགྲོ་བ་ལྟར་
བདེ་བ་ཅན་ཐམས་ཅད་ཁྱབ་ནས་འོད་དཔག་མེད་འཁོར་བཅས་ལ་ཕོག་པས་གདུལ་བྱ་
རྗེས་སུ་འཛིན་པའི་ཆེད་དུ་འབྱོན་དགོས་པར་དགོངས་ནས་འཁོར་དང་བཅས་པ་བྱོན།
འཁོར་རྣམས་གཙོ་བོ་ལ་ཐིམ།
གཙོ་བོའི་སྤྱི་བོ་འོད་དཔག་མེད་ལ་ཐིམ་པས་དམ་ཡེ་
དབྱེར་མེད་དུ་མོས། ཕུལ་བྱུང་མཛད་པའི། ཞེས་སོགས་སམ། བདེ་བ་ཅན་ནས་རྩ་བའི་
བླ་མ་དང་། ཞེས་སོགས་བརྗོད་ཀྱང་རུང་།